蜻蜓嘅形象响人類嘅文化當中時不時出現。响廿世紀打前嘅歐洲同美國，蜻蜓好多時畀人當正係凶邪之物咁滯，例如美國南部就曾經有民間迷信話蜻蜓會幫蛇捉昆蟲，而且仲會醫治受咗傷嘅蛇，係蛇嘅手下。事實係响英文裏面，蜻蜓嘅名係dragonfly－當中dragon係指傳統上描繪成邪惡嘅西方龍。